b'\n_START_ARTICLE_\nLucky (pesem, Britney Spears)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbLucky\xc2\xab\xc2\xa0sta napisala in producirala Max Martin ter Rami, ki sta pri pisanju sodelovala \xc5\xa1e z Alexandrom Kronlundom. Britney Spears je svoje vokale za pesem posnela novembra 1999 v studiju Cheiron v Stockholmu, \xc5\xa0vedska. Programiranje in avdio urejanje sta opravila Max Martin in Rami. Kitaro je zaigral Esbj\xc3\xb6rn \xc3\x96hrwall, spremljevalne vokale pa so zapeli Britney Spears, Max Martin in Nana Hedin. Pesem\xc2\xa0\xc2\xbbLucky\xc2\xab\xc2\xa0je iz\xc5\xa1la 8. avgusta 2000 preko zalo\xc5\xbebe Jive Records kot drugi singl iz albuma Oops!... I Did It Again (2000). Britney Spears je posnela tudi pesem\xc2\xa0\xc2\xbbHeart\xc2\xab, ki je iz\xc5\xa1la kot B-stran singla. Pesem sta napisala Eugene Wilde in George Teren, producirala pa sta jo Steve Lunt ter Larry Campbell.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbLucky\xc2\xab\xc2\xa0je teen pop in dance-pop pesem, ki traja tri minute in \xc5\xa1tiriindvajset sekund. Pesem je napisana v D-duru, glas Britney Spears pa se v njej razteza \xc4\x8dez eno oktavo, od A\xe2\x82\x83 do E\xe2\x82\x85. Pesem ima podobno ozadje, kot debitantski singl Britney Spears,\xc2\xa0\xc2\xbb...Baby One More Time\xc2\xab\xc2\xa0(1999) ter singlu\xc2\xa0\xc2\xbbSometimes\xc2\xab\xc2\xa0(1999). Na za\xc4\x8detku pesmi Britney Spears re\xc4\x8de:\xc2\xa0\xc2\xbbTo je zgodba o dekletu z imenom Lucky,\xc2\xab\xc2\xa0nato pa pri\xc4\x8dne peti o pop zvezdnici, ki se, kljub temu, da naj bi imela vse, po\xc4\x8duti osamljeno. Glasbeni kritiki so opazili, da besedilo pesmi morda govori o njej sami. Pesem\xc2\xa0\xc2\xbbLucky\xc2\xab\xc2\xa0sestavlja osnovna procesija akordov, D-Bm-D-Bm.\n_START_SECTION_\nDose\xc5\xbeki na lestvicah\n_START_PARAGRAPH_\n\xc4\x8ceprav pesem\xc2\xa0\xc2\xbbLucky\xc2\xab\xc2\xa0ni bila tako uspe\xc5\xa1na, kot glavni singl iz albuma Oops!... I Did It Again, je \xc5\xa1e vseeno po\xc5\xbeela velik uspeh. Na lestvici Billboard Hot 100 je pesem zasedla triindvajseto mesto, in sicer zahvaljujo\xc4\x8d dejstvu, da je na lestvici Billboard Hot 100 Airplay zasedla eno izmed prvih dvajsetih mest (osemnajsto). Kakorkoli \xc5\xbee, kot mnogi prej\xc5\xa1nji singli Britney Spears je pesem\xc2\xa0\xc2\xbbLucky\xc2\xab\xc2\xa0ni iz\xc5\xa1la samostojno preko zgo\xc5\xa1\xc4\x8denke, da bi se prodaja pove\xc4\x8dala in da bi bila pesem tako uspe\xc5\xa1nej\xc5\xa1a na lestvicah. Poleg tega se je singl uvrstil med prvih dvajset pesmi na lestvici \xc5\xa1tiridesetih najve\xc4\x8djih radijskih uspe\xc5\xa1nic, na lestvici Top 40 Mainstream ter na lestvici Rhythmic Top 40._NEWLINE_Singl se je uvrstil tudi na vrh mnogih pomembnej\xc5\xa1ih evropskih glasbenih lestvic, vklju\xc4\x8dno z avstrijsko, nem\xc5\xa1ko, \xc5\xa1vicarsko in \xc5\xa1vedska lestvica. V Zdru\xc5\xbeenem kraljestvu je pesem na lestvici zasedla peto mesto ter prejela srebrno certifikacijo za 200.000 prodanih kopij izvodov v dr\xc5\xbeavi. V pacifi\xc5\xa1kih dr\xc5\xbeavah je pesem\xc2\xa0\xc2\xbbLucky\xc2\xab\xc2\xa0zasedla eno izmed prvih petih mest na avstralski in novozelandski glasbeni lestvici, v obeh dr\xc5\xbeavah pa je nazadnje prejela platinasto certifikacijo. Na kanadski glasbeni lestvici je pesem zasedla samo petdeseto mesto, s \xc4\x8dimer je postala najmanj uspe\xc5\xa1na pesem iz albuma Oops!... I Did It Again v tisti dr\xc5\xbeavi.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbLucky\xc2\xab, ki ga je re\xc5\xbeiral Dave Meyers, je bil posnet v Hollywoodu, Kalifornija, 12. in 13. junija 2000. V videospotu ima Britney Spears vlogo pripovedovalke igre, ki prikazuje \xc5\xbeivljenje izredno slavne hollywoodske igralke Lucky (tudi njo je zaigrala Britney Spears). Pripovedovalka Britney, oble\xc4\x8dena v ro\xc5\xbenato majico in zelene hla\xc4\x8de, re\xc4\x8de:\xc2\xa0\xc2\xbbTo je zgodba o dekletu z imenom Lucky.\xc2\xab\xc2\xa0Nato se razgrnejo zavese in razkrije se velik plakat z Luckyjino sliko in napisom\xc2\xa0\xc2\xbbLucky na Vrhu sveta.\xc2\xab\xc2\xa0Na plakatu je prikazana pripovedovalka Britney, oble\xc4\x8dena v rde\xc4\x8do majico in bele hla\xc4\x8de. Preostanek videospota prikazuje Lucky, oble\xc4\x8dena v modno ro\xc5\xbenato obleko s puhastimi belimi bomba\xc5\xbenimi kroglicami, pritrjenimi na robove obleke, znotraj njenega dvorca in med snemanjem filma ali na balkonu. Lepa in bogata, kakr\xc5\xa1na je, je v prizoru, ki prikazuje snemanje filma, izgledala precej te\xc5\xbeavna. V tem prizoru pripovedovalka Britney sedi na vrhu\xc2\xa0\xc2\xbbzvezd\xc2\xab, oble\xc4\x8dena v ro\xc5\xbenato obleko in \xc4\x8drne hla\xc4\x8de, navzdol pa je metala ble\xc5\xa1\xc4\x8dice. Nato Lucky odpre vrata in stopi do \xc4\x8dednega mo\xc5\xa1kega, ki jo objame, re\xc5\xbeiser pa zavpije:\xc2\xa0\xc2\xbbRez! Posneli smo.\xc2\xab\xc2\xa0Lucky nato odide z odra in re\xc5\xbeiserju re\xc4\x8de:\xc2\xa0\xc2\xbbKon\xc4\x8dno! Posneli smo \xc5\xbee petdesetmilijonkrat!\xc2\xab\xc2\xa0Nato si uredi li\xc4\x8dila in frizuro; pripovedovalka Britney neopa\xc5\xbeena in zelo zaskrbljena stoji zraven nje. Nato Lucky, oble\xc4\x8dena v sivo ve\xc4\x8derno obleko, odide na podelitev oskarjev, kjer dobi eno izmed nagrad (\xc2\xbbNajbolj\xc5\xa1a igralka in zmagovalka je Lucky!\xc2\xab). Lucky se ob sprejemu oskarjev zdi sre\xc4\x8dna, smehlja se svojim obo\xc5\xbeevalcem, vendar je ta sre\xc4\x8da samo zaigrana. Ko se od obo\xc5\xbeevalcev umakne v svojo limuzino, presene\xc4\x8dena najde majhno ogledalce, ki ji ga je Britney Spears dala na snemanju. Pogleda nazaj v gne\xc4\x8do, da bi videla, kdo ji ga je podaril in pripovedovalka Britney se nagne naprej, tokrat oble\xc4\x8dena v \xc4\x8drno majico in ujemajo\xc4\x8de se hla\xc4\x8de. Gne\xc4\x8da z Luckyjinimi obo\xc5\xbeevalci jo nato zakrije in vrata limuzine se zaprejo, \xc5\xa1e prej pa ujame Britneyjin be\xc5\xbeen pogled. Limuzina se odpelje, Britney pa ostane na rde\xc4\x8di preprogi, obe dekleti pa se zopet znajdeta v stiski. Videospot se kon\xc4\x8da z Lucky, ki joka v postelji, njena li\xc4\x8dila pa so se ji \xc5\xbee razmazala po obrazu. Zavese se zagrnejo in s tem se videospot kon\xc4\x8da.\n_START_SECTION_\nNastopi v \xc5\xbeivo\n_START_PARAGRAPH_\nS pesmijo\xc2\xa0\xc2\xbbLucky\xc2\xab\xc2\xa0je Britney Spears nastopila na dveh svetovnih turnejah. Leta 2000 je pesem izvedla na turneji Oops!... I Did It Again World Tour, kjer so za ozadje uporabili voja\xc5\xa1ko temo. Pesem\xc2\xa0\xc2\xbbLucky\xc2\xab\xc2\xa0je nazadnje izvedla leta 2001 na turneji Dream Within a Dream Tour, kjer je pred nastopom na oder pri\xc5\xa1la iz velikanske glasbene \xc5\xa1katle, oble\xc4\x8dena v balerino ter nato izvedla pesmi\xc2\xa0\xc2\xbbLucky\xc2\xab,\xc2\xa0\xc2\xbbBorn to Make You Happy\xc2\xab\xc2\xa0in\xc2\xa0\xc2\xbbSometimes\xc2\xab, takoj za tem, ko je izvedla pesem\xc2\xa0\xc2\xbbOverprotected\xc2\xab.'